Fariña: els narcos gallecs i la corrupció\nBorrell es nega a respondre sobre si s'ha plantejat dimitir pel cas Abengoa El Nacional\nBarcelona. Dimecres, 17 de febrer de 2016\nEl periodista gallec Nacho Carretero (1981) acaba de publicar Fariña, una història dels narcos gallecs. Carretero explica com Galícia es va convertir en la porta d'entrada de la droga a Europa i com això va afectar la societat gallega. Els protagonistes reals d'aquesta obra són els narcos: Els Charlines, Laureano Oubiña, Sito Miñancos... En analitzar qui són els narcos i com feien i fan els seus negocis, Carretero posa en relleu, també, les connexions entre el narcotràfic i les institucions i els partits polítics espanyols. Segons el periodista gallec, mentre la DEA denunciava el narcotràfic gallec: "Autoritats, empreses i polítics patris xiulaven mirant al cel".\nNo hi ha el menor dubte de la complicitat d'autoritats gallegues, a nivell local i comarcal, amb els narcos: Pablo Vioque va convertir la Cambra de Comerç de Vilagarcía de Arousa en una organització mafiosa i José Manuel "Nené" va ser alcalde de Ribadumia, pel PP, durant 18 anys... Les sospites també assoleixen les altes autoritats gallegues: Es van fer públiques fotos del president de la Xunta, Núñez Feijoo, amb el narco Marcial Dorado, al iot d'aquest; fins i tot se sap que ambdós van mantenir converses telefòniques quan s'investigava el narco. Carretero no assegura si els partits, a nivell estatal, van estar implicats en l'assumpte: "No se sap fins on hi va haver connivència, però planeja el fantasma de la narcopolítica". Destaca que Manuel Fraga era amic personal del contrabandista Vicente Otero, però apunta que Mariano Rajoy, en els seus temps en el PP gallec, va provar de desvincular el partit dels narcos i fins i tot es va enfrontar a Fraga per això.\nJutges i guàrdies civils sota sospita\nNi tan sols els jutges i les forces de seguretat no es deslliuren de les sospites de complicitat amb el narcotràfic. El 1986 el govern espanyol va negar l'extradició als Estats Units d'alguns narcos colombians, implicats en un desembarcament a Galícia. Se'ls va enviar a Colòmbia on van ser alliberats al cap de poc temps. Més tard afirmarien haver comptat amb la complicitat dels jutges i polítics espanyols. Tampoc no és gaire més clar el paper de les forces de seguretat en la lluita contra el narcotràfic. "Amb la Guàrdia Civil no es podia comptar", explica un jutge de l'època a Fariña. Durant molt temps les organitzacions antidroga, a Galícia, es feien sense cap notificació a les casernes i comissaries gallegues, per evitar filtracions. Tots els agents s'havien de portar de fora de la regió.\nSegons Carretero, el narcotràfic va aparèixer a Galícia perquè allà es donaven les condicions idònies: Una costa llarga i retallada, una societat empobrida i marginada per les institucions, i una llarga tradició de contraban. El contraban durant la postguerra havia tingut connotacions positives per a la societat, ja que garantia l'arribada d'aliments i productes bàsics. El contraban de tabac americà, que es va estendre en els anys seixanta i setanta, no era percebut com un perill per la població, sinó que gaudia d'àmplies simpaties populars. Va ser el contraban de tabac el que va desenvolupar les tècniques de desembarcament clandestí. Així, en els anys vuitanta va ser molt fàcil passar-se a la droga, ja que les tècniques de transport ja estaven desenvolupades. Els membres joves dels clans de contraban de tabac es van passar a la droga per augmentar els seus beneficis.\nEls Charlines sortien del contraban de ferralla, es van passar al tabac i van acabar d'enriquir-se amb la droga. Com ells, altres clans de narcos van sortir de petits negocis de zones marginades de la Galícia rural. Al principi el tràfic privilegiava el cànnabis. Però va ser l'acord amb les xarxes colombianes de tràfic de cocaïna el que va permetre als narcos multiplicar exponencialment els seus ingressos. Van arribar a treballar amb els principals actors del tràfic a nivell mundial, com Pablo Escobar, però també van col·laborar amb grups paramilitars com les Autodefenses Unides de Colòmbia.\nPerò molts gallecs veien això com a normal: "En les Rias Baixas es va normalitzar el veure com un noi passava de treballar en una fruiteria a conduir un esportiu de 200 cavalls", s'apunta a Fariña. "Millor treballar per als clans per robar. Alguna cosa hauran de fer els xavals...", deien els veïns.\nLuxe sense límits\nEls "señores do fume" (senyors del tabac) eren personatges mítics a Galícia: "Milionaris, ostentosos, prepotents, cacics i amb connexions a tots els nivells. Entraven als casinos de les Ries Baixas estrenyent mans, regaven les mariscades amb els millors Albariños i conduïen cotxes que només es veien per la tele", escriu Carretero. Amb la droga, el seu poder i la seva ostentació es va consolidar: Els grans cotxes i les models de cos escultural eren l'emblema dels que treballaven per als clans de narcos. La Guàrdia Civil sabia quan algun narco havia aconseguit una descàrrega reeixida, perquè s'afanyava a invertir en cotxes i en luxes. Els grans pazos eren els emblemes del triomf al món de les drogues.\nEls grans homes de Galícia\nPerò els narcos també ajudaven els seus conciutadans: "Els narcos es guanyaven als veïns pagant hospitals als malalts, subornant equips de futbol, pagant festes, contribuint a les processons...", explica Carretero. Els veïns els admiraven. Es va crear una autèntica "narcocultura": Quan algú tenia problemes, anava a visitar els narcos. Com que els diners abundaven, els gestos eren generosos: els narcos arribaven a construir xalets als seus amics i veïns amb la condició que reservessin un espai per a emmagatzemament de drogues.\nLa societat rural gallega és una societat molt tancada, segons Carretero. En els clans, les solidaritats familiars i veïnals juguen un paper clau. Per això les forces de seguretat mai no van aconseguir infiltrar-se en els clans. I per això era difícil trobar delators. Hi va haver narcotraficants que van romandre anys fugits de la justícia vivint al seu propi poble, perquè ningú no els delatava. En el pas dels anys vuitanta i noranta els clans van derivar en autèntiques organitzacions mafioses. "Eren més eficaços que la màfia", "per això els colombians se'n refien tant".\nUna Sicília amb pocs morts\n"Galícia, en certa forma, va ser Sicília", assegura Carretero. El narcotràfic va tenir un paper clau en l'economia de la zona, en un moment en què els xavals, participant de tant en tant en algun desembarcament, guanyaven més que treballant com a paletes. "Però la diferència bàsica va ser que a Galícia hi va haver pocs morts en lluites violentes pel narcotràfic: 40 morts, davant de milers a Sicília o a Nàpols". El factor principal d'aquesta diferència: "A Galícia hi havia negoci de sobres. hi havia poca població i entrava per allà tota la cocaïna d'Europa".\nGallecs contra el narcotràfic\nCarretero parla de "narcotolerància". Durant molt de temps la societat gallega no va voler veure les accions dels narcos i no les denunciava. Però també recorda que "la premsa gallega ha fet una feina molt bona contra el narcotràfic, i molts periodistes van treballar heroicament, investigant els narcos malgrat les pressions i amenaces". I, sobretot, destaca que els pares i les mares dels addictes a les drogues van tenir un paper destacat en la fi de la impunitat dels narcotraficants. "A Galícia hi ha tota una generació perduda per les drogues", comenta, "el fenomen de l'heroïna i de la sida va ser encara més greu que a la resta d'Espanya". Però els pares dels afectats es van agrupar de forma molt valenta. "Van ser els primers en organitzar escarnis, a la porta dels pazos dels narcos". En realitat, per a Carretero la societat gallega va ser més contundent que l'Estat:\nVa ser la societat gallega la que va obligar a actuar un Estat que fins aquell moment no havia fet res contra el narcotràfic\nUn periodista fascinat pels narcos\nCarretero afirma que els narcos li provocaven una gran curiositat i que des de molt jove va començar a col·leccionar retalls de premsa sobre les seves accions. Carretero mai no havia cobert professionalment el tema del narcotràfic, encara que s'ha dedicat a molts temes: Ha escrit sobre l'ebola, sobre Síria, sobre Ruanda... Però sempre va admirar els periodistes gallecs que treballaven amb el tema i tenia la idea d'abordar el tema en un llibre: "Sabia que tenia possibilitats. Per sort, vaig coincidir amb la gent de Los Libros del K.O., i a ells la idea els va entusiasmar". A partir d'aquí es va llançar a la recerca de testimonis: policies, jutges, periodistes, narcos, veïns, pares de morts per sobredosi...\nConeixem els que van fracassar\nUn agent de policia va confessar: "Sabem als que els ha sortit malament. No sabem als que els va sortir bé". Carretero està convençut que l'ambició va perdre molts narcos. "Era gent ignorant, sense estudis, que de sobte es van convertir en multimilionaris", "molts no van poder deixar-lo i ho van perdre tot. En aquesta escalada d'ambició es van suïcidar". Però les forces de seguretat estan convençudes que alguns van organitzar un o dos desembarcaments, es van fer multimilionaris i es van retirar. Alguns dels rics gallecs d'avui van fer la seva fortuna amb el narcotràfic. Hotels, cafeteries i instal·lacions industrials van sortir dels desembarcaments en la Costa da Morte: "Hi ha hagut una normalització dels diners de la droga", assegura Carretero.\n"No s'ha d'oblidar el que no ha acabat"\nCarretero està convençut que el narcotràfic segueix, encara que se'n parla poc. "L'operació Nécora de 1990 va obligar a canviar el perfil dels narcotraficants. Abans treballaven amb grans organitzacions i eren molt ostentosos. Avui dia treballen amb petites organitzacions, molt tancades, i amaguen molt bé els seus ingressos." Les forces de seguretat s'han mostrat molt més eficaces perseguint el blanqueig de diner que els desembarcaments, i aquesta ara és la qüestió clau. Actualment els narcos es reuneixen poc amb els seus homes. Tenen intermediaris, recorren a les noves tecnologies, eviten ser reconeguts. En definitiva: "adopten costums assenyadament paranoics". Però Fariña ens recorda que continuen actuant.\nLa Guàrdia Urbana després de 'Ciutat Morta' Gemma Liñán\nCas 1-O El TSJC cita Buch i Lloveras com a investigats per promoure l'1-O entre els alcaldes El Nacional\nUn any de l'1-O La fiscalia acusarà Trapero de rebel·lió El Nacional\nCas 1-O Pesarrodona, primer regidor a punt d'anar a judici per l'1-O Gemma Liñán


Més de 1.300 llars ja han fet ús del servei de recollida a domicili de mobles i altres voluminosos - Ajuntament de Mataró\nMés de 1.300 llars ja han fet ús del servei de recollida a domicili de mobles i altres voluminosos\nL’Ajuntament fa balanç del primer mes de funcionament del nou servei a domicili, i ja treballa ta...\nL’Ajuntament fa balanç del primer mes de funcionament del nou servei a domicili, i ja treballa també en la implantació progressiva d’un nou servei per millorar la recollida selectiva i l’estat de neteja de la ciutat. Es tracta del porta a porta comercial, que s’iniciarà al novembre als establiments del Centre i s’estendrà més tard als eixos comercials dels barris i a generadors singulars.\nDos operaris fent una recollida a domicili de mobles i voluminosos. Foto: Ajuntament\ndimarts 05 octubre 2021\nEl regidor de Serveis, Sostenibilitat i Transició Ecològica, Xesco Gomar, acompanyat de la regidora de Comerç, Núria Moreno, han fet balanç avui en roda de premsa del primer mes de funcionament del servei de recollida a domicili de mobles i altres voluminosos.\nDe l’1 al 30 de setembre, durant el primer mes de funcionament, s’han recollit a domicili 135.646 kg de mobles i altres voluminosos que els ciutadans i ciutadanes no han hagut de treure al carrer com es feia amb l’anterior sistema de recollida.\nEn concret, s’han rebut 1.385 peticions, de les quals ja han estat ateses 1.316. El volum de mobles i voluminosos que es recullen a domicili ja és gairebé el 50 % del total, mentre que la resta encara es retira del carrer. Aquesta xifra anirà creixent a mida que augmenti el grau de coneixement de la ciutadania sobre el nou servei.\nEl punt informatiu que fins al 16 d’octubre s’instal·la de forma itinerant a diferents punts de la ciutat per explicar el funcionament i resoldre dubtes de la recollida a domicili ha atès 5.647 persones.\nBeneficis de la recollida a domicili\nEl nou servei facilita tenir els carrers de Mataró més nets i endreçats. És un sistema més còmode per a la ciutadania, i també fomenta la reutilització i l’economia circular, donant una nova vida als mobles que encara estan en bones condicions d’ús. A més, la posada en marxa del servei ha permès crear 12 llocs de treball per a persones en situació de vulnerabilitat social, que són contractats per Solidança Treball EI, l’empresa d’inserció que gestiona aquest servei de recollida per encàrrec de l’Ajuntament.\nFer ús del servei de recollida a domicili és molt fàcil i el poden utilitzar tant els particulars com les activitats comercials de la ciutat. Per sol·licitar-lo cal omplir un formulari o bé trucar al telèfon gratuït 010 en l’horari d’atenció de l’empresa de recollida (de 9 a 14 h i de 16 a 19 h). La persona sol·licitant pot triar el dia (de dilluns a dissabte) i la franja horària (segons el dia de la setmana, la recollida es fa al matí o a la tarda). Es recull tot tipus de mobles, electrodomèstics i altres aparells electrònics, matalassos, roba i complements, així com altres objectes grans.\nI ara, millores en la recollida comercial\nLa recollida a domicili de mobles i voluminosos ha estat el primer gran pas d’una nova estratègia per aconseguir una ciutat més neta i una millor recollida selectiva dels residus, amb la implantació també de serveis innovadors.\nEn aquest sentit, els regidors Xesco Gomar i Núria Moreno han informat avui sobre la implantació al Centre del nou porta a porta comercial el 2 de novembre. Aquest nou servei, que s’adreça a comerciants i restauradors, s’estendrà més tard als eixos comercials dels barris i també a generadors singulars d’aquests residus ubicats a diferents punts de la ciutat. La recollida selectiva porta a porta consisteix a lliurar els residus al servei municipal de recollida davant de la porta de l’establiment, en uns dies i hores determinats per a cada fracció. Es calcula que el sector comercial i de la restauració genera prop d’un 36% dels residus totals de Mataró.\nDes de juliol s’han començat a fer visites als comerciants i se’ls ha fet arribar material informatiu sobre el nou sistema de recollida. També s’ha fet un procés de participació i co-disseny a decidimmataro.cat, on els futurs usuaris han pogut fer arribar la seva opinió sobre aspectes concrets com el calendari o les franges horàries, i també poden fer propostes obertes. A més, avui se celebren dues sessions d’un taller presencial participatiu per contribuir a consensuar i concretar alguns dels aspectes del servei.\nDel 13 d’octubre al 13 de novembre funcionarà un punt informatiu a Can Serra-Museu de Mataró perquè comerciants i restauradors del Centre puguin recollir el material que necessiten (bujols, bosses homologades, etc.) per implantar el porta a porta. El nou sistema incorpora xips d’identificació individualitzada dels bujols i les bosses per fer-ne un seguiment evolutiu i aplicar en el futur un preu públic més just. S’està desenvolupant una aplicació per facilitar l’enviament de notificacions i avisos sobre el servei als comerciants.\nInicialment es preveu que als comerços del Centre es reculli tant el paper i el cartró com els envasos lleugers els dilluns, dimecres, divendres i dissabte en horari de matí; el vidre es reculli dimecres i dissabte a la tarda; l’orgànica els dimarts, dijous, divendres, dissabte i diumenge en horari nocturn, i la fracció resta només dimarts a la nit. El servei s’implantarà de forma gradual, de manera que els negocis s’hi puguin anar adaptant.\nLa implantació del porta a porta comercial i de la recollida a domicili de mobles i voluminosos estan cofinançades per l’Agència de Residus de Catalunya (ARC) en el marc dels ajuts econòmics procedents de la Generalitat a través de la convocatòria per a la Compra Pública d’Innovació (CPI) en matèria de recollida selectiva de residus. Mataró rebrà 3.469.585,06 €: és l’ens públic que obtindrà la dotació econòmica més important de la convocatòria i també el projecte que involucra major població.


COGITI Licitaciones. Portal de licitacions europees. Nova Eina per a Enginyers i Empreses d'Enginyeria. EXCLUSIU COL·LEGIATS - Noticies - Col·legi d'Enginyers Graduats i d´Enginyers Tècnics Industrials de Lleida\nCOGITI Licitaciones. Portal de licitacions europees. Nova Eina per a Enginyers i Empreses d'Enginyeria. EXCLUSIU COL·LEGIATS\nCOGITI posa en funcionament una nova eina per a Enginyers i Empreses d'Enginyeria que permetrà localitzar i participar en licitacions europees, oferint noves oportunitats de negoci als col·legiats i a les seves empreses.\nAquesta nova eina, d'ús exclusiu per a col·legiats, permetrà la recerca als col·legiats de licitacions dels organismes europeeus, classificant aquestes en diferents àmbits\nLes licitacions públiques europees representa una font de negoci molt rellevant, especialment pel que fa als enginyers i les empreses destinades a la Enginyeria. Cada any, mes de 250.000 autoritzats públiques del conjunt de la UE gasten al voltant del 18% del PIB de la UE en adquisió de serveis, obres o subministraments\nEl nou portal, permetrà tambè coneixer de primera mà, la documentació a presentar en cadascun dels casos d'una manera ràpida, sensilla i directa.\nLes licitacions es trobaran classificades dins dels grups que determina la UE, moltes d'aquestes licitacions (especialment les englobades en costos de'entre 15000 i 150000€) poden ser afrontades per petites empreses i autònoms-\nD'aquesta manera es preten descobrir als nostres col·legiats les oportunitats de negoci que ofereix els organismes públics europeus, a més de fomentar als Enginyers Tècnics Industrial la seva internacionalització del serveis que presten a la societat.\nPer accedir al servei caldrà estar donat d'alta al portal de COGITI i verffcar la col·legiació. En cas que ja estiguis registrat podras accedir directament al portal amb les mateixes credencials, o accedint desde el portal de COGITI.ES\nDurant les properes setmanes i mesos s'anirà ampliant els serveis que ofereix el portal (p.e Acompanyament, assessorament general, ...)\nPodeu accedir al portal i donar-vos d'alta com a usuaria a:\nPortal de Licitaciones para Ingenieros y Empresas de Ingeniería (http://cogiti.es/licitaciones).\nInformació Tècnica, COGITI, Professió, Col·legi, Actualitat


Escaldes ‘xirria’ - Altaveu el diari digital d'Andorra\nEl comú capitanejat per Rosa Gili s’embranca en un complexe procés judicial per desposseir Casa Xirro d’uns terrenys que va obtenir el 1992 i respecte dels quals fa un any i mig va sol·licitar poder-hi desenvolupar una urbanització\n07/12/2021 (22:24 CET)\nEl comú d’Escaldes ha retrocedit tres dècades en el temps. Ho ha fet en silenci i a porta tancada. La petició dels hereus de Casa Xirro d’una autorització per poder desenvolupar una urbanització en una zona molt propera al llac d’Engolasters -la finca Terres del Solà de l’Estany- ha fet obrir la caixa dels trons. La corporació liderada per Rosa Gili qüestiona la titularitat del terreny. I s’ha embrancat en un complexe procés judicial que pot fer saltar espurnes. De fet, ja n’ha fet saltar posant en l’ull de l’huracà les decisions adoptades per cinc corporacions diferents.\nSegons els impulsors de l’acció, es tracta de defensar l’interès general. Segons altres implicats, es busca aplicar l’ànim de revenja. Un fet objectiu és que la sol·licitant de la llicència d’urbanització és l’ex-consellera comunal demòcrata Sandra Tomàs, hereva de cal Xirro. Sia com sia, és evident que tant per un cantó com per l’altre, hi ha coses que grinyolen. Que ‘xirrien’. I hi ha diferents dirigents polítics -ex-dirigents, millor- que miren amb estupefacció la situació. De fet, la Batllia, segons com, pot haver de demanar explicacions des de Jin Casal a Trini Marín passant per Toni Martí. Tots tres i els seus respectius equips comunals van adoptar decisions que ara el comú de Gili qüestiona. I de quina manera.\nJa hi ha dos processos judicials en marxa: un, instat per la família Tomàs, per la desestimació via silenci administratiu de la sol·licitud de llicència per urbanitzar la finca; l’altre, la declaració de lesivitat posada en marxa pel comú\nHores d’ara ja hi ha dos plets distints oberts a la Batllia. Un, instat per la família Tomàs. I que té com a rerefons la desestimació -via silenci administratiu- de la sol·licitud de llicència per desenvolupar la urbanització autoritzada suposadament fa anys i panys a les Terres del Solà de l’Estany. L’altre, la petició del comú d’Escaldes instant la declaració de lesivitat de diversos actes administratius. Curt i ras, la corporació actual considera que hi ha diferents decisions dels seus antecessors que es van adoptar en perjudici de l’administració.\nEl comú qüestiona que el terreny de Casa Xirro fos realment de Casa Xirro. En fi, que creu que es va apropiar de terreny comunal de manera indeguda a partir d’una delimitació que es va fer el 28 de maig del 1992 -quan el Xirro, és a dir, Joan Tomàs Fernàndez formava part de la corporació escaldenca- i, posteriorment, en el marc del primer pla d’urbanisme d’Escaldes-Engordany, del 2007, amb la declaració d’alienabilitat d’un espai públic permutat amb béns de la família Tomàs. I per acabar-ho d’adobar, més tard encara s’hauria transformat aquell sòl en urbà consolidat.\nQüestionar la propietat de les Terres del Solà de l’Estany hauria estat la resposta comunal a la petició per urbanitzar la finca. De fet, quan el comú d’Escaldes va acordar instar allò que tècnicament es denomina declaració de lesivitat -allò que dèiem, que un acte administratiu propi s’ha adoptat en perjudici propi també-, els advocats de Sandra Tomàs ja havien instat la demanda jurisdiccional corresponent contra el silenci negatiu a la petició d’urbanització.\nLes dues decisions clau del comú d’Escaldes en relació a la decisió de portar a la Justícia els actes adoptats per alguns dels seus antecessors s’han adoptat a porta tancada. Celebrant sessions de consell de comú en silenci. I, ep, sense que la minoria demòcrata hagi dit ni ase què et fa mal. Ben estrany també. Sols ha estat quan s’ha confirmat la voluntat comunal d’acudir als tribunals per tal que admetin desfer allò que fa tres dècades que es va fer, que tot aquest embolic ha sortit a la llum pública.\n¿Cacera de bruixes?, es demanen uns. ¿Potser realment el Xirro es va fer amo del que no li tocava?, s’exclamen els altres. Trenta anys després, trenta anys enrere\nEl comú, que defensa l’interès general, ha portat el cas amb tan secretisme, que ni tan sols a la família afectada li ha facilitat la documentació que ha demanat. Almenys no tota. Més encara, se li hauria assegurat que d’aquelles sessions celebrades a porta tancada no n’hi ha ni tan sols acta perquè, al·legaria el comú, podia afectar la intimitat de tercers. En fi, opacitat màxima. Tot i que això ho hauran d’aclarir, suposadament, els tribunals.\nLa Batllia haurà d’aclarir, primer, si atura la demanda feta per l’hereva de Casa Xirro en relació amb la petició desestimada via silenci administratiu per poder urbanitzar la zona que va acollir algunes de les instal·lacions més destacades del darrer L’Andart. El comú ha demanat que mentre no s’aclareixi si les decisions pretèrites que van atorgar la propietat al Xirro d’aquelles terres que ara es qüestionen que fossin seves van ser ajustades al que pertocava, que no es decideixi res sobre si es pot urbanitzar o no.\nEls afectats -vaja, el privat, els particulars- consideren que no hi ha motiu per aturar res i que molt abans que el comú instés l’inhabitual procés de lesivitat -que la Batllia, s’ha dit, ha d’acordar- la seva petició ja estava en seu judicial. Però està encara lluny de resoldre’s. De fet, tot plegat és complexe de nassos. La iniciativa privada, en tot cas, s’haurà frenat sí o sí. Si es volia desenvolupar el que fos, s’ha aturat de cop. ¿Cacera de bruixes?, es demanen uns. ¿Potser realment el Xirro es va fer amo del que no li tocava?, s’exclamen els altres.\nTrenta anys després, trenta anys enrere. De Xirro a xurro només hi va una lletra. Però canvia tant… El temps i la Justícia diran quina preval. I els qui van intervenir en tot aquell procés miren de refrescar la memòria. No fos el cas que la Batllia els citi a explicar de qui era la parcel·la. Escaldes grinyola. ‘Xirria’.


[Primer equip] Gerard Artigas no seguirà a l'AE Prat Noticies\n[Primer equip] Gerard Artigas no seguirà a l'AE Prat\nGerard Artigas no continuarà al conjunt potablava en aquest segon tram de temporada. Des del club l’agraïm els serveis prestats i li desitgem molta sort al futur.\nNou moviment al primer equip de l’AE Prat. Gerard Artigas deixa de formar part del conjunt pratenc en aquest període de fitxatges. El davanter va aterrar al Sagnier el passat estiu procedent del Lorca. Artigas ha disputat deu partits del campionat de lliga, quatre dels quals com a titular, en els que ha anotat un gol davant l’Olot. Moltes gràcies per defensar la samarreta potablava i molta sort, Gerard!


Sharing Cities Summit 2018: cimera internacional sobre economia de plataforma digital | Economia i Treball, Ciutat Digital i Relacions Internacionals | Ajuntament de Barcelona\nSharing Cities Summit 2018: cimera internacional sobre economia de plataforma digital\nBarcelona serà la seu de la tercera edició del Sharing Cities Summit sobre economia col·laborativa a través de plataformes digitals. Aquest any, la cimera internacional tindrà lloc els dies 12, 13, 14 i 15 de novembre i està organitzada per l'Ajuntament de Barcelona, en col·laboració amb el grup d’investigació Dimmons, de la Universitat Oberta de Catalunya (UOC). Sharing Cities Summit comptarà amb la participació d'alcaldes i vice alcaldes de 40 ciutats globals líders, entre els quals estaran els vicealcaldes de Nova York, Amsterdam, Seul, Milà, Berlín, París, Melbourne i Barcelona.\nL’objectiu de la cimera és crear una “Declaració de les Ciutats Col·laboratives” amb 10 principis, dins d’un marc comú per reforçar la seva col·laboració en l’economia de plataforma que està creixent de forma ràpida i exponencial. Per això, s’ha convertit en una de les principals prioritats dels governs de tot el món, degut al fort impacte sobre la vida i el desenvolupament econòmic de les ciutats.\nLa Declaració proposa una diferenciació entre els models de plataforma, en funció de l’impacte que produeixen i defineix el compromís de les ciutats en les polítiques de suport a les plataformes segons aquesta diferenciació.\nLa Declaració es basa en els resultats de l’anterior cimera de Ciutats Col·laboratives de Nova York el 2017 i d’Àmsterdam el 2016 i pretén reivindicar la sobirania de les ciutats a l’hora d’entrar en negociacions amb plataformes digitals per fer respectar les normes locals i el marc legal, i defensar l’habitabilitat de l’esfera urbana, a més dels drets dels ciutadans usuaris de les plataformes. Per tant, el propòsit és establir protocols digitals i estàndards per garantir el compliment de les normatives de cada ciutat, preveient mecanismes de sanció en cas d’infraccions.\nEs important destacar que les plataformes poden generar innovació i prosperitat econòmica, oferint noves maneres d’interacció entre els ciutadans per autoorganitzar-se d’acord amb els valors que consideren importants. Existeixen models alternatius d’èxit que són socialment responsables, com ara el procomú, el cooperativisme de plataforma i les organitzacions descentralitzades basades en una economia social i el coneixement obert, i les ciutats consideren que aquests models són una gran oportunitat per crear una economia urbana més inclusiva, participativa i diversa.\nPodeu consultar tota la informació de la cimera a la pàgina web oficial.


Sram X4 Box Large Negre comprar i ofertes a Bikeinn\nDescripció Sram X4 Box Large\nEl X4 Rear Derailluer combina els millors elements del canvi SRAM amb un disseny elegant en un preu assequible.\nLa selecció intel·ligent de materials produeix un descarrilador lleuger d’alt rendiment.\nUna opció convincent per a les vostres necessitats de canvi de velocitat de 7, 8 o 9.\nEspecificacions: Velocitats: 9/8/7 velocitat Material: artell B de aliatge, enllaç exterior de la aleació Pes: 280g (gàbia llarga) Gàbia exterior: Compatibilitat: 1: 1® Gàbia interior: Grilon® Rodaments compostos: Gàbia de buixall Mides: llargs, Politges mitjanes: politges substituïbles Tecnologia: 1: 1®: 1: 1 L’acció és superior pel disseny.\nCada unitat de cable que feu moure el desviador en la mateixa quantitat.\nL'actuació es manté amb fluïdesa precisa i fluida a través del fang, rebotant les roques, passant per les arrels allà on us trobeu, qualsevol cosa que us trobeu.\nMés fàcil de configurar.\nMés fàcil d’ajustar.\nI, no casualment, la millor elecció dels millors pilots en MTB.\nHo tinc bé.\nEstàs interessat en Sram X4 Box Large? En aquests moments el producte està en estoc a bikeinn, la teva botiga online de ciclisme. A bikeinn trobaràs tot tipus de productes de ciclisme de la marca Sram. No esperis més i gaudeix del Sram X4 Box Large en molts pocs clics. Descobreix a bikeinn una àmplia varietat de material de ciclisme avui mateix!\nCaracterístiques Sram X4 Box Large\nEl vaig canviar perquè es em va trencar un X3 i va millor. Almenys sembla més robust


Vídeo “Ells no es van aturar!” | Assemblea Nacional Catalana - VALLÈS OCCIDENTAL\n← 27 d’octubre, a Sabadell, «Jornada Consum energètic km Zero. La ciutadania decideix»\nVídeo de la presentació del nou web internacional de l’ANC →\nVídeo “Ells no es van aturar!”\nI nosaltres, ens aturarem? La mobilització no-violenta, el coratge i la valentia ens faran un poble digne. Amb perseverança aconseguirem un futur just i lliure. No hem arribat fins aquí per defallir!\nManifestants independentistes cremen exemplars de la Constitució espanyola davant de la delegació del govern a Catalunya 6 Desembre 2019\nUnes 200 persones es concentren davant de la delegació del govern espanyol a Catalunya protestant en contra de la Constitució en el dia de l’aniversari de la seva creació. Responent a la convocatòria de Pícnic per la República, els concentrats estan cremant constitucions espanyoles en una petita foguera al terra. L’acció està controlada per un fort dispositi […]\nCentenars de persones surten al carrer a favor de la Constitució i d’un govern “constitucionalista” 6 Desembre 2019\nCentenars de persones baixen per Via Laietana per reivindicar la Constitució i cridar a favor de la unitat d’Espanya. Encapçala la manifestació constitucionalista una furgoneta amb música patriòtica i membres de Noves Generacions del PP a dalt. Han sonat temes tradicionals espanyols, el mateix himne d’Espanya i també el Virolai. Just arribar davant la prefec […]\nEl ‘Pito’ 6 Desembre 2019\n“Pitar o no pitar”, that is the question. Personalment he de reconèixer que sempre he tingut un punt d’addicció a tocar allò que s’anomena el “pito” i que, a fi d’evitar possibles mals entesos, aclariré que m’estic referint al que en puritat duu el nom de botzina. Cada cop que llegeixo o escolto aquesta paraula, […]\nQuerella per investigar la detenció de dos CDR el 23-S 6 Desembre 2019\nL’advocat de Ferran Jolis sosté que va ser il·legal perquè no va tenir assistència lletrada fins a 43 hores després i perquè se’l va maltractarEn breu la presentarà el lletrat del sabadellenc Jordi Ros, reclòs en aïllament\nDissabte 16, a les 20:00, concentracions davant dels ajuntaments pels 2 mesos sense els Jordis\nVídeo "I am a Catalan"\nAquesta és la "Web del Sí", que centralitza la informació de la campanya unitària del referèndum\n28 de novembre, a Ripollet, projecció i col·loqui amb "Les nostres accions, el nostre poder"


Ja es pot adquirir el calendari de 2019 editat per l’Ajuntament - Ajuntament de Dosrius\nData i hora oficial 17.08.2019 | 14:12\nJa es pot adquirir el calendari de 2019 editat per l’Ajuntament\nDimecres, 19 de desembre de 2018 a les 16:00\nEl calendari es pot adquirir gratuïtament a les dependències de l’Ajuntament i inclou les festivitats locals del 2019 i els festius nacionals aprovats per la Generalitat.\nCoincidint amb les festes nadalenques, i a les portes de donar la benvinguda al nou any, l’Ajuntament de Dosrius posa a disposició de tots els veïns i veïnes un calendari de l’any 2019 editat pel consistori, que pot ser adquirit de forma gratuïta a les oficines municipals.\nL’Ajuntament ha editat un total de 2.000 exemplars d’aquest calendari que està il·lustrat amb les 13 fotografies premiades a la segona edició del Concurs Fotogràfic de Dosrius, Canyamars i El Far. Així, la imatge guardonada amb el primer premi és la protagonista de la portada; mentre que les 12 instantànies restants presideixen individualment cadascun dels mesos de l’any.\nAl calendari, a més, hi figuren els festius locals proposats per l’Ajuntament (10 de juny i 30 d’agost); els principals esdeveniments culturals, socials i esportius del municipi; les festes majors; i els festius d’àmbit català decretats per la Generalitat.\nDarrera actualització: 19.12.2018 | 16:07\nSurt a la venda el calendari de 2019 editat per l’Ajuntament Autoria: Ajuntament de Dosrius .\npdf Calendari de l'any 2019


Forcadell: "No ens doblegarem davant la voluntat censora d'aquells que volen coartar el debat parlamentari"\nCarme Forcadell i Anna Simó abraçades després de declarar al TSJC per la votació del referèndum MANOLO GARCÍA\nBarcelona"Amb el cap ben alt i la tranquil·litat de saber que els membres de la mesa hem actuat correctament i d'acord amb les nostres funcions". Aquestes han sigut les paraules de la presidenta del Parlament, Carme Forcadell, en la seva compareixença pública després de prestar declaració davant el Tribunal Superior de Justícia de Catalunya per un delicte de desobediència. "No acceptarem la censura ni ens autocensurarem", ha assegurat Forcadell, i ha afegit que si estan investigats pel TSJC és perquè han defensat la "llibertat d'expressió" dels diputats.\nLa presidenta del Parlament ha comparegut acompanyada dels membres de la mesa encausats Anna Simó, Lluís Maria Corominas, Ramona Barrufet i Joan Josep Nuet. "No ens doblegarem davant la voluntat censora d'aquells que volen coartar el debat parlamentari", ha dit Forcadell, que ha avisat que "parlar no és un delicte, debatre no és un delicte i votar no és un delicte". També ha afirmat que la mesa no actuarà de Tribunal Constitucional analitzant el fons dels actes parlamentaris, perquè la seva funció és protegir la "llibertat d'expressió" dels diputats.\n"No li farem la feina bruta" al tribunal, ha assegurat després de criticar que "els poders de l'Estat pretenen dir al Parlament de què pot i no pot parlar" i busquin que "la mesa els faci la feina bruta convertint-se en un TC en miniatura". En aquest sentit ha dit que està disposada a "pagar el preu" de protegir la "llibertat d'expressió" dels diputats i la inviolabilitat parlamentària.\nA parer de la presidenta del Parlament, la mesa va actuar d'acord amb el reglament del Parlament, i opina que li corresponia tramitar les resolucions que reflectissin el debat de política general on, entre altres coses, es va parlar del referèndum. En la mateixa línia, la secretària primera de la mesa, Anna Simó, ha censurat que se'ls demani que permetin unes propostes de resolució i no en permetin unes altres en funció del contingut. "Això no passarà", ha avisat.\nDesprés de declarar davant el TSJC, Forcadell i els membres de la mesa investigats han comparegut a la cambra catalana. Aquest dilluns era el torn de Forcadell i de la secretària primera de la mesa, Anna Simó, que han defensat davant del jutge instructor que no van desobeir el Tribunal Constitucional sinó simplement van facilitar el debat parlamentari.\nCom han fet davant la magistrada, Forcadell i Simó han criticat que el tribunal les hagi citat a declarar quan hauria de vetllar per protegir el seu dret a la "inviolabilitat". Per això han insistit que, malgrat que no és el primer cop que passa, suposa una "anomalia democràtica" que diputats del Parlament hagin de declarar davant la justícia pels debats que es fan a la cambra catalana.\nSimó i Forcadell estan investigades per permetre la votació de la resolució del referèndum en el debat de política general, malgrat que el Constitucional advertís a la mesa del Parlament que no es podia tramitar cap acte parlamentari relacionat amb el procés sobiranista. Els encausats, però, defensen que no poden impedir que es debati res a la cambra parlamentària: les defenses de Forcadell i Simó s'escuden, principalment, en la inviolabilitat dels diputats a l'hora d'expressar les seves opinions sense la fiscalització dels tribunals.\nDivendres, 12 de maig, serà el torn del vicepresident segon, Lluís Corominas, i la secretària quarta de la mesa, Ramona Barrufet, que també declararan davant el TSJC. El 12 de juny serà el torn de Joan Josep Nuet, que està investigat pel mateix motiu.


Ricky Rubio vol marxar a la NBA per conservar el seu estatus\nFESTA AL PALAU BLAUGRANA\nEls Minnesota Timberwolves li garanteixen ser titular\nRicky Rubio no va voler aprofitar la festa que el Regal Barça va celebrar ahir al vespre al Palau Blaugrana per anunciar el seu adéu, però el base té decidit marxar a la NBA, on li garanteixen ser titular.\nÀLEX GOZALBO Barcelona. Actualitzada el 16/06/2011 00:00\n260x366 Ricky Rubio, amb una bufanda del Barça, durant la festa de celebració del Palau Blaugrana. / ALBERT OLIVÉ / EFE Ricky Rubio, amb una bufanda del Barça, durant la festa de celebració del Palau Blaugrana. / ALBERT OLIVÉ / EFE\nRicky Rubio, base del Regal Barça, oferirà en els propers dies una roda de premsa conjunta amb el club per anunciar on jugarà la propera temporada. El base no va voler aprofitar la festa d'ahir al Palau Blaugrana, en què menys de 400 seguidors van celebrar els quatre títols d'aquesta temporada, per avançar el seu adéu. "Hem guanyat molts títols, però també tenim la copa de l'equip, la dels valors", va dir amb el micròfon a les mans.\nEl jove, de 20 anys, que amb la Lliga ACB aconseguida dimarts a Bilbao completa un palmarès únic a Europa, vol marxar a la NBA per mantenir el seu estatus. Si viatja aquest estiu, els Minnesota Timberwolves li garanteixen un lloc al cinc inicial i molts minuts per assentar el seu joc, un aspecte que sedueix el jugador.\nDan Fegan, el representant nord-americà de Ricky Rubio, ha deixat clar al seu entorn que a la NBA l'estatus és sagrat i que a diferència d'aquí, en què en la recta final de l'ACB el base va perdre la titularitat a favor de Víctor Sada, als Estats Units és molt difícil veure un canvi de rols amb la temporada ja començada. Si endarrereix un any més la decisió de marxar, aquesta situació es pot veure modificada.\nQuatre jugadors amb contracte\nTan sols quatre jugadors del Regal Barça tenen contracte garantit per a la propera temporada. Es tracta de Víctor Sada, Joan Carles Navarro, Joe Ingles i Kosta Perovic. Ahir, a la festa, alguns discursos van semblar un comiat, com el de Jaka Lakovic, que va donar les gràcies pels cinc anys que ha passat a Barcelona.


El proper 22 de maig, el president Puigdemont farà una conferència a Madrid, on plantejarà la seva última oferta de diàleg pel referèndum amb el Govern espanyol. Per a l'exministre d'Exteriors i actual diputat del PP, José Manuel García Margallo, aquesta "no servirà de res".\nMargallo, en una entrevista a TV3, ha explicat que valora l'acte de Puigdemont, Junqueras i Romeva com un "desafiament intel·lectual al cor de Madrid". I ha assegurat que no creu que cap membre del Govern central hi vagi ja que "és una invitació a un acte que no té cabuda a la Constitució".\nL'exministre va ser notícia quan va explicar que va proposar a Rajoy suspendre l'autonomia i controlar el Mossos per evitar el 9N. Ara, ha dit que, davant el referèndum, "tornaria a recomanar el mateix".\nEn aquest sentit ha dit que la missió de qualsevol govern és "complir i fer complir les lleis i reprimir actes que són il·legals". Això sí, s'ha mostrat partidari de començar a parlar amb l'executiu català, perquè "no fer res i esperar a veure què passa és la pitjor de les solucions".\nL'exministre, a més, creu que cal una reforma de la Constitució per adaptar-la a "les noves circumstàncies". En un moment que considera d'integració de la Unió Europea, creu que la independència de Catalunya no hi tindrà lloc.


Nules atén a casa diàriament a les persones majors i més vulnerables – Ajuntament de Nules\nHome Històric Nules atén a casa diàriament a les persones majors i més vulnerables\nNules atén a casa diàriament a les persones majors i més vulnerables\nSegueix prestant els serveis a les persones usuàries del SAD i de la Unitat de Respir\nL’Ajuntament de Nules, mitjançant les regidories de Gent Major i Polítiques Inclusives, ha intensificat els serveis emmarcats en els programes dirigits a persones majors i més vulnerables.\nEn aquest sentit, s’ha posat en marxa un programa de visites a persones majors de 70 anys de la localitat que viuen o estan soles per a que puguen rebre atenció especialitzada mentre duri l’actual situació d’emergència sanitària, “són visites amb les que ens interessem per la situació d’aquestes persones, de manera que amb aquest contacte permanent podem conéixer les seues necessitats davant el confinament”, comenta la regidora de Gent Major, Susana Tusón.\nAixí mateix, des de la Unitat de Respir s’estan portant a terme visites periòdiques a les persones usuàries perquè facin a casa activitats de memòria i psicomotricitat.\nTambé el personal del programa del Servei d’Atenció Domiciliària (SAD) segueix amb les seues tasques diàries amb normalitat.\nDe fet, per a portar a terme aquestes accions hi ha destinades nou professionals: la tècnic de la Unitat de Respir de l’ajuntament i huit treballadores del SAD, “hem incrementat el personal per a poder desenvolupar totes les tasques d’atenció a les persones majors i més vulnerables que precisament en aquests moments necessiten més si és possible els serveis del consistori. A més, amb aquest contacte permanent i diari tant presencial com telefònic podem tindre un control de la situació d’aquests col•lectius davant el Covid-19”, explica la regidora de Polítiques Inclusives, Rosa Ventura.\nNules celebrarà una festa d'aniversari per als més menuts una vegada superada la pandèmia08/04/2020\nNules fa ús de drons per a vigilar el compliment de l'estat d'alarma en el període de Setmana Santa i Pascua11/04/2020\nNules aposta per la diversitat intercultural\nAyuntamiento de Nules 21/11/2018\nNules imparteix un curs de formació per a cuidadors de persones dependents\nAyuntamiento de Nules 16/04/2018


El comitè local d'El Pi de Sant Llorenç des Cardassar també abandona la formació\n24 maig 2022 15:03\nEl comitè local d'El Pi-Proposta per les Illes de Sant Llorenç des Cardassar ha anunciat aquest dilluns que abandona la formació política. Segons han comunicat en una nota de premsa, els membres del comitè han pres aquesta decisió mesos després que el regidor de l'ajuntament del municipi ja abandones la formació.\nEl detonant són «els fets ocorreguts durant el darrer congrés, així com la deriva política del partit i la falta de confiança en la nova executiva», ha explicat el Comitè de Sant Llorenç des Cardassar. «La situació del partit en aquest moment està molt allunyada d'aquell esperit que ens il·lusionà a formar part del projecte. Els personalismes, les divisions internes, la falta de consens o la duplicitat de càrrecs són fets inassumibles», han declarat.\n«La dimissió dels dos darrers presidents del partit, Jaume Font i Antoni Amengual, juntament amb l'expulsió del conseller Pere Soler i la suspensió de la consellera Bel Febrer ens ratifiquen la deriva del partit, i encara que ha sigut una decisió molt pensada ja no ens sentim part d'aquest projecte», han conclòs en el comunicat. Cal recordar que aquest no és el primer comitè local que deixa la formació: Deià, Valldemossa i Campanet han deixat el partit durant els darrers mesos.


Els bolets de les «retallades» | ElsBolets.com\nLes parades del mercat de Vic comencen a vendre algun rovelló. A bon preu.\nElsBolets.com | Actualitzat el 25/09/2012 a les 19:34h\nArxivat a: Fires i mercats, mercat de Vic, rovelló\nUna parada del Mercat de Vic, aquest dimarts. Foto: Adrià Costa\n“Poc calé. Els venem molt més barats del que caldria. Però és que, noi, la gent no té un euro a la butxaca”. Són paraules d’en Pere Salvans, el dels bolets, com el coneixen els amics, aquest matí en una de les parades del mercat de Vic. En Pere ha portat avui unes caixes de bolets per vendre, poca cosa, uns set quilos de rovellons, 10 de rossinyols i un parell de moixernons de tardor.\nL’ambient al mercat, aquest dimarts, no era precisament d’eufòria. La temporada dels bolets ja hauria d’estar en plena efervescència. En canvi, la feinada és a trobar-ne algun. “Si no plou, malament. I si, a més, fa vent com ara, encara pitjor”, vaticina en Pere.\nEl panorama del mercat demostrava avui que estimacions del Centre Tecnològic Forestal no anaven desencaminades. L'entitat de referència assenyalava que enguany hi hauria una collita de bolets d’uns 20-40 kg/ha, molt per sota de la mitjana (54). Tanmateix, experts com el meteoròleg Jordi Zapata, en declaracions a El Punt, pràcticament donen per perduda la temporada en algunes zones del Pirineu.\n“Si no en trobem nosaltres, no en trobarà pas ningú”, es lamenta la Montgrony, de la Pobla de Lillet. “Nosaltres estem a pagès i sabem els llocs”, afegeix. La dona va anar ahir a buscar bolets al voltant de casa, durant tot el dia, amb el seu marit i la seva filla, i van aconseguir recollir sis quilos de rovellons i un de ceps. A mig matí d’aquest dimarts, la seva collita ja els havia volat de les mans.\nA més dels rovellons, rossinyols, ceps i moixernons, a la plaça Major de Vic avui també s’hi ha pogut veure algun peu de rata, i poca cosa més. El preu dels rovellons no era gaire elevat, tenint en compte la poca oferta, i voltava els 25 euros el quilo. Les altres classes de bolets baixaven la seva cotització fins als 15 euros.\nLa majoria de bolets que s’oferien avui a mercat estaven collits al Pirineu, sobretot a la zona del Ripollès, a punts com Espinavell. “Molts dels bolets que es venen aquests dies venen de tot arreu, de països del nord. Però aquests, no! Tots tenen el DNI català”, assegura en Pere. Ens l’haurem de creure.\nPere Salvans, paradista, boletaire i proveidor de bolets d'alguns restaurants de la comarca. Foto: Adrià Costa


Apujar les pensions un 0,9%, la primera mesura del nou Govern - Diari de Girona\nSánchez no derogarà l'actual índex de revalorització fins que hi hagi acord social i polític i garanteix una paga compensatòria si se supera l'IPC\neuropa press/ ddg 15.01.2020 | 00:12\nApujar les pensions un 0,9%, la primera mesura del nou Govern Diari de Girona\nEl Consell de Ministres, el primer després de la configuració del nou Govern, va aprovar ahir un Reial decret llei pel qual les pensions, tant contributives com no contributives i de classes passives, pujaran aquest any un 0,9%, amb caràcter retroactiu des de l'1 de gener.\nEl cost d'aquesta revaloració puja a 1.406 milions d'euros, dels quals 1.229 corresponen a la pujada de les pensions contributives, 144 milions a la de classes passives, 23 milions d'euros a les pensions no contributives i 10 milions d'euros a les prestacions familiars per fill a càrrec, que també es revaloren un 0,9% el 2020.\nLa pujada beneficiarà més de 9,8 milions de pensions contributives, més de 655.000 de classes passives, 451.156 pensions no contributives i 195.000 pensions per fills a càrrec amb discapacitat major o igual al 65%, va explicar en una nota de premsa el Ministeri d'Inclusió, Seguretat Social i Migracions. Aquesta pujada del 0,9% coincideix amb l'estimació mitjana de l'IPC per a aquest any, segons va detallar el president de Govern, Pedro Sánchez, a la roda de premsa posterior a Consell de Ministres. El cap de l'Executiu va destacar que amb aquesta mesura es compleix el compromís que els pensionistes no perdin poder adquisitiu.\nDe fet, Sánchez va subratllar que si l'IPC supera aquest any el 0,9% previst, el Govern compensarà als pensionistes la diferència en un únic pagament que es produirà abans de l'abril de 2021. «No hi haurà cap pèrdua en el poder adquisitiu», va assegurar el president en la roda de premsa posterior al Consell de Ministres.\nEls endarreriments corresponents al mes de gener s'inclouran en la nòmina de les pensions de febrer, segons va precisar el Ministeri que ara dirigeix José Luis Escrivá. És el tercer any consecutiu, després de 2018 i 2019, que les pensions augmenten per sobre del mínim legal previst (0,25%). L'any passat es van incrementar un 1,6% amb caràcter general i un 3% en el cas de les mínimes i no contributives.\nEncara no es deroga el 0,25%\nPrecisament, Sánchez va destacar que amb aquesta pujada «es corregeix» de nou la pujada mínima del 0,25% que es va aplicar durant cinc anys i que va suposar pèrdues de poder adquisitiu per als pensionistes. El president va aclarir que aquest sostre del 0,25% que estableix l'Índex de Revaloració de les pensions no s'ha suprimit encara i espera que les forces parlamentàries i els agents socials arribin a un acord que permeti revalorar les pensions d'acord amb l'IPC. «No hem derogat res (...) Volem un acord en el Pacte de Toledo i amb els agents socials», va indicar Sánchez, que va defensar que aquesta ha de ser una legislatura de diàleg social.\nEl cap de l'Executiu va subratllar a més que el compromís de Govern de coalició és el de garantir la sostenibilitat del sistema de pensions i treballar en mesures «justes i equilibrades» que millorin la protecció dels pensionistes, fent aquesta tasca «compatible» amb el compromís d'estabilitat pressupostària. Per a això, va remarcar Sánchez, «donarem la mà a totes les forces polítiques».\nAmb la pujada del 0,9%, l'import de la pensió mínima per als jubilats de 65 anys amb cònjuge a càrrec quedarà en 843,4 euros el mes en 14 pagues (enfront dels 835,6 euros al mes actuals), la de sense cònjuge a 683,49 euros (677,4 euros actualment) i la d'amb cònjuge no a càrrec en 648,68 euros mensuals (enfront dels 642,9 euros actuals).\nPensió màxima de 2.683 euros\nD'altra banda, la pensió màxima de jubilació se situarà en 2.683,34 euros mensuals. La pensió mínima de viduïtat per als titulars amb càrregues familiars se situarà en 790,6 euros mensuals, en contrast amb els actuals 783,6 euros al mes. En el cas de ser major de 65 anys o de tenir una discapacitat major o igual a 65% la pensió mínima de viduïtat serà de 683,49 euros. Si el titular de la pensió té entre 60 i 64 anys, la quantia serà de 639,4 euros, mentre que en el cas dels beneficiaris menors de 60 anys la prestació serà de 517,7 euros mensuals. En el cas de les pensions d'orfandat, l'import mínim ascendirà a 208,8 euros.\nMesura «parcial» i «insuficient». Economia


Tast de Vins Naturals, Ecològicos i Biodinàmics | Tast de Vins\nRegals Especials>Originals>Tast de Vins>Tast de Vins Naturals, Ecològics i Biodinàmics\nTast de Vins Naturals, Ecològics i Biodinàmics\nEn aquest Tast de Vins Ecològics, Naturals i Biodinàmics ens endinsem en un món dins del món del vi. Descobrirem que hi ha darrere d'aquests tipus d'agricultura i catarem cinc exemples de vins resultats de les diferents agricultures.\nComencem a tenir clar que els millors vins no es fan amb una proveta ni en un laboratori.\n10TAST DE VINS NATURALS, ECOLÒGICS I BIODINÀMICS\nComencem a tenir clar que els millors vins no es fan amb una proveta ni en un laboratori, hem de saber doncs que el paradigma ecològic està superat, ara els millors estan més enllà: en la biodinàmica i els vins naturals.\nEl terme viticultura biodinàmica pot sonar estrany, però cada vegada més viticultors la utilitzen. Els vins elaborats sota els seus preceptes són rics i diferents, i els millors del món estan elaborats sota aquest precepte, veritat o excentricitat? Provarem 5 vins diferents i explicarem els no tractaments que s'utilitzen, que són els sulfits i veurem què dia del calendari és millor per provar.\nEl tast de vins comença amb una breu presentació del sumiller i del tema que ocupa el tast, l'agricultura natural, ecològica i biodinàmica al món del vi, que les diferència del vi d'agricultura clàssica i entre ells. A continuació es provaran cinc vins i les diferències que causen en aquests l'absència de sulfits i altres químics.\nEl tast de vins inclou tots els vins de les varietats que es provaran (cinc vins diferents) i un lleuger sopar que es realitza a meitat de tast.\nAquest Tast de Vins de Varietats Recuperades la duu a terme la Sumiller Carme Va salar Ducal.


La pagesia ha anat canviant d’estatus al llarg de la història a causa de les diferents dinàmiques socials com les remences i les germanies -amb resultats diversos- i les més tardanes revolucions i desamortitzacions liberals del segle XIX.\nCom a resultat de totes aquestes vicissituds i, sobretot al Principat, es va establir un sistema de tinença de la propietat basat en les petites i mitjanes propietats. Els costums de la població, recollits al dret civil català, evitaren una fragmentació de la terra que sí que es va produir a altres llocs d’Europa com ara Galícia i per contra facilità la concentració de les zones productives al voltant de determinats caps de família. Aquestes propietats donarien lloc als contractes de masoveria, molt estesos fins fa relativament poc. Amb aquest contracte, el propietari encomanava l’explotació d’una propietat a un masover amb dret a habitar-hi i a canvi del pagament d’un percentatge d’allò obtingut. Aquest sistema ha resultat de gran èxit atès l'interès mutu en el màxim rendiment de les terres que facilitava la inversió i la innovació.\nA les comarques valencianes i alacantines, amb un poblament molt més concentrat fruit de l’herència musulmana i una classe nobiliaria sovint més present i extractivista, trobem sistemes d’arrendament similars però també l’existència de latifundis. Aquestes grans propietats han donat lloc a una relativa poca diversitat en el camp valencià començant per la morera i centrant-se en els cítrics en l’actualitat i que, tot i romantitzar-se, és culpable de molts dels problemes actuals del model agrícola de les comarques del sud.\nPer últim, a les Illes també hi trobem sobretot petites i mitjanes propietats. En alguns casos fins i tot minifundis. Històricament força dependents de les importacions del continent, sobretot a les Pitiüses, el camp mallorquí i menorquí estava més aviat destinat a l’autoabastiment familiar i consum local.\nPel que fa al sector ramader, si que trobem una situació força homogènia arreu dels Països Catalans. La nostra condició mediterrània ha afavorit el desenvolupament tradicional del sector oví en les planes i cabrum en aquelles zones més muntanyoses destacant en aquest sentit la seva importància en l’economia de les Illes. La presència del porc, prou estesa però mai amb gaires caps es complementava amb l’aviram sense trobar, excepte al Pirineu, un sector vacum gaire desenvolupat.\nL’estructura social tradicional del nostre món rural, malgrat les dificultats que han suposat l’abandonament massiu del camp amb la industrialització o la PAC (Política agrària comú), s’ha mantingut en línies generals. Això sumat a la revolució verda al camp i la globalització del mercat però, ha derivat un seguit de problemàtiques per la pagesia de les nostres comarques:\n- L’abandonament massiu del camp durant el segle XIX ha provocat la desaparició de terres fèrtils, reducció de la superfície agrícola, que han estat ocupades generalment per boscos joves de pi blanc que posen en perill la seguretat dels nostres pagesos i la biodiversitat de les nostres contrades.\n- L’excessiva especialització que han sofert algunes comarques atempta contra el típic divers paisatge mediterrani. Per exemple, les conques del Segre i el Cinca, terres de ponent,han vist abandonats els seus conreus tradicionals a resultes de grans extensions de regadiu. Aquest canvi de patró territorial, derivat del monocultiu, suposa una homogeneïtzació del l paisatge i la pèrdua d’una petita pagesia que no pot subsistir amb la forta competència de preus generada.. Dita situació, s’ha accelerat de forma homòloga al País Valencià amb una creixent reculada de l’Horta tradicional per fer créixer les hectàrees de regadiu extensiu.\n- La manca de xarxes de consum local, fruit d’un mercat econòmic global, compliquen l’accés alconsum de proximitat. La deriva demogràfica cap a les grans ciutats genera una desvinculació amb la terra que indueix a un pèrdua de conscienciació del producte local i de qualitat. Sovint és més fàcil adquirir cítrics de l’altra punta del món que de les nostres comarques, sense dubte un oxímoron ecològic.\n- La manca de relleu generacional fruit d’una visió poc atractiva del camp i poc rendible fa que continuï el procés d’exili rural. A més, el jovent que no s’hi havia dedicat tradicionalment també troba molts problemes per accedir a la terra i emprendre nous projectes. La manca de finançament i els escassos processos de compra-venda de les finques rústiques fa impossible aquestes noves incorporacions. Aquesta situació es veu agreujada en persones del col·lectiu LGTBI que pateixen episodis de discriminació a causa de la seva orientació sexual o identitat de gènere. Ben cert és que e jovent LGTBI encara es veu fortament assenyalat per mostrar-se tal com és, assetjat pels rumors, els comentaris i la pressió de l'heteropatriarcat que en un entorn de cercles socials més tancats, es manifesta amb major virulència . En el cas de les dones, una visió encara molt masculinitzada de les feines agrícoles, fa que sigui considerada poc apta per a dedicar-s’hi. El sistema tradicional de repartiment de terres a més, massa sovint les ha deixades fora tenint greus problemes per accedir a la tinença de la terra i fins i tot a subsidis ja que en la majoria de casos no figuren com a treballadores ni propietaries depenent absolutament del marit i veient-se lligades al nucli familiar per no ser abocades a la misèria i la precarietat.\nEl paper del jovent al camp català\nEl futur doncs passa sense cap mena de dubte per nosaltres, el jovent. La doble amenaça de la precarietat i l'estigmatització fa que la pagesia jove es vegi abocada al desarrelament i l'exili, abandonant els espais i les persones que els han vist créixer i deixant sense futur les nostres comarques interiors.\nÉs per això que el Jovent Republicà defensem una nova ruralitat que defensi la construcció d’un canvi de paradigma per la perpetuitat de la població fora de les grans àrees urbanes. Cridem que no marxarem, que ens sentim orgullosos dels nostres pobles i viles i que hi volem viure en llibertat i amb vides dignes. Per tot plegat, en dia de la lluita camperola, reclamem mesures urgents per fixar la població rural dels Països Catalans:\n- Una millora en el transport públic i les infraestructures que no ens faci depenents del vehicle privat. La mobilitat pública en les zones rurals és escassa cap a les principals ciutats del País i inexistent entre els pobles i viles de la zona. Aquesta situació dificulta moltissim el dia a dia de la població en tasques tan quotidianes com anar a estudiar, fer la compra o fer visita al metge.\n- Una millora en els serveis públics que ens permeti accedir a les mateixes prestacions que la resta de la població sense necessitat de fer grans desplaçaments. Aquests serveis han de ser un revulsiu pel territori creant llocs de treball de qualitat per la gent de les nostres comarques.\n- Dignificar el sector primari posant en valor la tasca de la pagesia i els llauradors dels Països Catalans arreu del territori ja des l’educació infantil.\n- Una major educació en la diversitat als centres educatius d’arreu i en concret de les zones rurals perquè el jovent del futur creixi en la tolerància i el respecte cap a les persones migrades, les dones i els membres del col·lectiu LGTBI.\n- La potenciació del consum agroecològic i de proximitat promovent-lo en els menjadors escolars i potenciant la transició ecològica en el camp català mitjançant préstecs i ajudes mentres duri la conversió.\n- Facilitar l’accés i la tinença de la terra facilitant la mediació entre els propietaris de terres en desús i els nous pagesos joves.\n- Promoure la masoveria urbana amb ajudes públiques per a la rehabilitació d’habitatges en mal estat als centres històrics dels pobles i viles de zones rurals.\n- Estendre la formació professional agrària per les comarques rurals, dessegregant-la i integrant-la als centres de secundària públics per acostar-la a la població i arrelar-la al territori facilitant la incorporació dels joves al camp després de la seva formació.\n- Desenvolupar i enfortir els circuits curts de comercialització com a element indispensable de la creació de sistemes agroalimentaris justos i sostenibles.\nEl futur al camp passa pel jovent!\nURL CURTA: https://joventrepublica.cat/url/380248


Ciutadans demana que es facin obres de millora al pont de la Ferreria ·\nCiutadans demana que es facin obres de millora al pont de la Ferreria\nRedacció 27 febrer 2020 1 min read\nA través d’una moció al ple de febrer, Ciutadans vol que l’Ajuntament reclami a la Generalitat obres de millora i manteniment a la carretera del pont de la Ferreria. Es tracta d’una via molt transitada, de connexió amb la C-58 i Cerdanyola. Segons el portaveu de Cs, Josep Gabarra, molts dels usuaris es queixen perquè a la carretera hi ha bassals importants cada cop que plou, perillosos sobretot per als motoristes, i també perquè l’enllumenat és insuficient. Des de la formació recorden que no s’han fet obres des del 2011 quan la Generalitat es va fer càrrec de la titularitat amb motiu d’unes reparacions que van tenir el pont tancat durant més d’un mes.\nCiutadans no és contrari al bingo\nLa formació taronja ha avançat també que no són contraris a l’obertura d’una sala de bingo al municipi. Sí que apunten que caldrà que l’Ajuntament s’encarregui de controlar que no provoqui cap problema a la via pública i que l’activitat es desenvolupi amb normalitat.\nTags: Ciutadans moció ple municipal\nPrevious: SOM i el PSC reuneixen una trentena de persones contra el bingo\nNext: Una moció al ple demanarà reprovar al rei Felip VI\nRedacció 30 juny 2022 73\nRedacció 22 juny 2022 131\nL’ANC celebra 10 anys i referma la seva aposta per la independència 2 min read\nL’ANC celebra 10 anys i referma la seva aposta per la independència\nRedacció 15 juny 2022 103


Castellbisbal destina l'1 % del pressupost a cooperació - Ajuntament de Castellbisbal\nData i hora oficial 28.05.2020 | 07:37\nCastellbisbal destina l'1 % del pressupost a cooperació\nDimarts, 31 de desembre de 2019 a les 12:05\nL'Ajuntament ha destinat 170.000 euros del pressupost municipal a cooperació i desenvolupament.\nEn concret, s'han concedit 142.254 euros a 17 iniciatives solidàries diferents que es duen a terme, majoritàriament, en països de Centreamèrica, Amèrica del Sud, Àfrica i Àsia. També s'han subvencionat dues propostes de foment de la investigació liderades des de Catalunya.\nLa resta del pressupost, fins a 170.000 euors, s'ha destinat a campanyes de sensibilització, a la col·laboració amb projectes per visibilitzar malalties minoritàries (com el dèficit de merosina, l'esclerosi múltiple o la hipomagnesèmia familiar) i a donar suport a accions d'entitats i col·lectius del municipi en projectes solidaris. Així mateix, també s'ha col·laborat amb situacions sobrevingudes i d'ajut a persones refugiades.\nD’entre tots els projectes subvencionats, cada any, se n'escullen dos als quals es destina una quantitat més elevada de diners amb l'objectiu de subvencionar-los en un 50%. Els d'enguany, han estat propostes de la Fundación Vicente Ferrer i de Mans Unides.\nEntitat Projecte Lloc Aportació\nFundación Vicente Ferrer Accés al dret a un habitatge digne per a 18 famílies Anantapur (Índia) 29.000 €\nMans Unides Contribució a l'autonomia econòmica de joves i dones amb la posada en valor de productes forestals Burkina Fasso 29.750 €\nAvaluació del projectes\nEls ajuts s'han concedit després de ser analitzats pel Fons Català de Cooperació al Desenvolupament i d'estar avalats pel Consell Solidari de Castellbisbal. En la tria, s'han valorat qüestions com el fet que comptin amb la participació de les dones o que incideixin directament en la infància, l'educació o la salut.\nDarrera actualització: 31.12.2019 | 12:00\nLa Fundació Vicente Ferrer impulsa un programa per oferir habitatges dignes a 18 famílies d'Anantapur (Índia) Autoria: Ramon Serrano .


AGORAVIC 2019 - Mestres de Vida - Grup de professionals del treball interior\nDéu: una realitat evident i alhora, un gran malentès.\nDe les filosofies al coaching: un viatge d’anada i tornada.\nNatura, muntanya…una porta a la Vida.\n17h Existeixen les persones tòxiques? Assumpció Salat\nPostveritats emocionals: els contes que ens expliquem a nosaltres mateixos per evitar patir.\nMares, pares, educadors i educadores influencers. Començar per un mateix.\nCelebra que ets aquí: la consciència plena i la saviesa del cor.\n18h Atrévete a ser tu mismo. Antonio Jorge Larruy\nEl personatge, també conegut com a Ego.\nLes cinc intel·ligències en el disseny conscient de la pròpia vida. Daniel Lumera\nLa verdad sobre el eneagrama.\nMeditació essencial i meditació integral.\nAbordatge de l’inconscient de manera ordenada i metòdica.\nL’Arquitectura de l’Amor.\nLa comparació i l’enveja en l’educació i la vida\n.Anna Serra Dolcet i Roser Serra Dolcet\nUBUNTU, una conciencia interconectada e interdependiente\nL’Antonio Jorge Larruy es fundador i director d’Espacio Interior, on des de 1995 ensenya, a través de quatre eines (el centrament, l’actitud positiva, la reeducació de l’inconscient i l’acceptació), a viure amb plenitud i ser un mateix.\nEn Pep Lleonart és Mestre taoista i Mestre de Taijiquan. Ensenya la tècnica d’aquest art marcial centenari com un mitjà per poder retrobar la unió amb un mateix i reestablir la connexió amb la natura..\nMestra especialitzada en Pedagogia Waldorf i en L’Art de la Paraula per Tamara Chubarovsky. És formadora en el Moviment d’innovació Educativa, en Centres Educatius, Escoles Bressol i en Associacions de pares i mares. Concebeix l’Educació com un Art, que requereix una àmplia mirada fruit del coneixement, l’autoconeixement i la comprensió.


El viatge de l'Antoni i el Francesc a Ucraïna i l'impacte en la societat cambrilenca - Revista Cambrils\nMés d'un centenar de persones es van aplegar, ahir a la nit, a les instal·lacions de Mas Aureum responent a la crida feta per Antoni Franch en nom de l'ONG Hambre Cero i amb la finalitat de recaptar fons per a l'ONG Hambre Cero\nPublicat el Divendres, 1 d'abril de 2022 11:20h\nAntoni Franch, Álvaro Cuadrado i Francesc Matamoros | Lluís Rovira i Barenys\nMés d'un centenar de persones es van aplegar, ahir a la nit, a les instal·lacions de Mas Aureum responent a la crida feta per Antoni Franch en nom de l'ONG Hambre Cero i amb la finalitat de recaptar fons per seguir impulsant la tasca que està fent aquesta entitat amb l'enviament diari de menjar cap a Ucraïna. Antoni Franch i Francesc Matamoros, els dos conductors cambrilencs que van fer el viatge cap amb el seu camió cap a al frontera de Moldàvia amb Ucraïna, van explicar tot un grapat d'anècdotes viscudes en aquests onze dies de trajecte, entre anar i tornar, amb un recorregut total de 8.240 quilòmetres i, sobretot, la problemàtica amb la que es trobaven a l'hora de travessar les diferents fronteres amb el seu camió. Va ser un viatge feixuc però inoblidable, van assentir, al mateix temps que es projectaven fotos del seu periple pel seu pas a través dels diferents països europeus. Antoni Franch va agrair els representants de les diferents empreses que han donat suport a aquesta causa solidària i els va obsequiar amb un detall artesà fet amb pedra i fusta recollida al lloc de destí. L'alcalde, Oliver Klein, també va intervenir per tal de felicitar les protagonistes d'aquesta acció solidària. Klein també va explicar que a hores d'ara ja s'han comptabilitzat 200 persones vingudes des d'Ucraïna a Cambrils arran del conflicte bèl·lic.\nEnviament d'aliments a dins d'Ucraïna\nUna altra de les intervencions de la nit va anar a càrrec d'Álvaro Cuadrado, president d'SquareVentures i fundador de l'ONG Hambre Cero que va explicar que l'entitat que presideix es troba completament dedicada, en aquests moments, a l'enviament de menjar cap a Ucraïna. Segons va explicar a revistacambrils.cat, "aquest acte de Cambrils serveix per recollir fons per a sufragar les despeses fixes de la logística d'enviament de menjar a Ucraïna, que són d'entre 5.000 i 7.000 euros diaris. Enviem un camió cada dia i aquesta despesa és molt elevada per a una ONG petita com la nostra però generem un gran impacte. De moment hem aportat 360 tones de menjar dins d'Ucraïna ja que moltes altres entitats es queden a la frontera mentre que nosaltres entrem a dins. La nostra ONG ha portat més aliments que alguns països de la Unió Europea". Cuadrado explicava que disposen de 130 empreses que els subministren els aliments de manera gratuïta i totes les despeses que té l'entitat estan encaminades cap el transport dels aliments al lloc de destí. Pel que fa al viatge realitzat per Antoni Franch i Francesc Matamoros a la frontera de Moldàvia, Cuadrado va explicar que aquest és un punt estratègic ja que, segons va dir, "a Moldàvia hi viuen 2,6 milions d'habitants i hi han arribat 350.000 refugiats, això és com si a l'estat espanyol hi arribessin 6 milions de persones". Álvaro Cuadrado també va explicar que acabava d'arribar d'Ucraïna on ha estat buscant rutes d'accés per a portar aliments, "ara hem creat una ruta al sud de Romania que porta cap a Odessa i Mariupol, les ciutats més castigades".\nÁlvaro Cuadrado també va explicar que Hambre Cero, "és el projecte de molta gent que no mira cap a un altre costat i això es veu amb la quantitat de gent que hi ha avui aquí a Cambrils. Per mi és més important l'impacte que aquesta acció del Toni i el Francesc ha deixat aquí a Cambrils, que ha generat una consciència col·lectiva, que el mateix transport de les 12 tones de menjar que van transportar". Cuadrado també va deixar clar que la gent que ho desitgi pot col·laborar amb l'entitat a través de la pàgina hambrecero.es "i des d'allí canalitzem tot l'ajut".\nAntoni Franch, amb la seva família, i Francesc Matamoros, ahir a la nit / Foto: Lluís Rovira i Barenys\nAspecte general de la sala on es va realitzar l'acte / Foto: Lluís Rovira i Barenys


Roba home Camises Blanc preus a Waveinn, comprar, ofertes\n$ 93.98 $61.99\n$ 78.01 $50.49\n$ 78.74 $51.99\n$ 117.44 $80.99\n$ 127.34 $82.99\nPots estar segur que amb waveinn, la teva botiga online de nàutica i pesca, tindràs la oportunitat d’estalviar en totes les teves compres de material de nàutica i pesca. Recorda que t’oferim diversos mètodes de pagament com PayPal, targeta de crèdit o transferència bancària perquè escullis el que més et convingui i facis les teves compres en un entorn 100% segur. Estalvia temps i diners comprant a waveinn, la botiga online de nàutica i pesca. Posem al teu abast les últimes novetats de Camises de les millors marques de nàutica i pesca com per exemple Musto, North sails, Napapijri, Helly hansen, Hook and tackle, Columbia, Salty crew.... Mai havia set tant fàcil comprar online tal i com ho demostren les opinions dels clients publicades als llistats de productes de nàutica i pesca. T’oferim una gran varietat de productes de nàutica i pesca per tu i els teus amics a només uns quants clics de distància. A waveinn, la teva botiga de nàutica i pesca online, tenim les últimes novetats de Camises a nivell mundial. Si ets un amant de nàutica i pesca a qui li agrada compartir l’esport amb amics o familiars o simplement disfrutar de la naturalesa, tenim milers de productes perquè puguis fer-ho ben equipat! Aconsegueix promocions increïbles amb les últimes novetats de nàutica i pesca! Trobaràs a waveinn.com els models més buscats de Camises i les novetats de la última col•lecció. T’oferim milers de productes de nàutica i pesca amb el preu més baix.


Museo Casa Dr. Alfredo L Palacios - Fuet i Mate\nA Buenos Aires hi ha museus per tots els gustos i el més important, per totes les butxaques. La majoria dels museus són gratuïts i això ens permet fer el pas per visitar i aprendre sobre temes dels que a primer cop d’ull, potser no estariem interessants.\nAquest és el cas per visitar el Museo Casa Dr. Alfredo L Palacios, al barri de Palermo, quan a priori no sabem ni qui és.\nDescobreix tots els secrets de Palermo amb la Ruta Completa per Palermo.\nQui fou Alfredo Palacios\nLa dècada del 1880, a nivell d’Argentina, va ser una dècada de canvis on finalment es culminà el procés de formació de l’Estat iniciat amb la Constitució de 1853. En quant a política es recolzava el lliurecanvisme, una hispanofòbia i el darwinisme social, és a dir, que recolzaven el xoc amb els sectors més dèbils, com els indis, justificant la campanya al desert de Roca.\nEl sistema polític era un frau, amb un únic partit, el Partido Autonomista Nacional (PAN), on votaven els morts i on al Congrés sempre hi havia les mateixes cares. A finals de 1880 apareix la Unión Cívica Radical, que recolzava els drets dels immigrants i dels treballadors propiciant l’ascens de la classe mitja a través de l’educació i suposant la fi del frau electoral i la llibertat de sufragi masculí.\nEl 1896 es funda el tercer partit, el Partido Socialista que lluita, principalment, pels drets dels treballadors. Amb aquest escenari s’entra al 19oo que comporta una reforma electoral, la Llei de Circumscripció gràcies a la qual Alfredo Palacio aconsegueix esser el primer diputat socialista de tot Amèrica Llatina.\nA nivell personal, el 1890, mort el pare de Alfredo i tres anys més tard, ell, els seus germans de part de mare i la seva mare es van traslladar a una casa de lloguer, a Charcas 4741 que és on avui hi ha el museu. Ja de jove feia tot el possible per llegir i foren els propis llibres els que li ensenyaren altres realitats i altres ideologies més semblants a la seva manera de pensar. El 1895 comença a la facultat de dret i el 1904 es elegit diputat pel barri de La Boca entrant d’aquesta manera a la història continental.\nPalacios seguia vivint a Charcas on una placa a l’entrada recordava que era un “abogado que atiende gratis a los pobres”. La seva personalitat i gran oratòria el feien una de les persones més influents de l’època i des de la seva posició va aconseguir portar al parlament la llei de descans dominical, entre altres.\nAlfredo Palacios va fundar el Partido Socialista Argentino, al ser expulsat del partit socialista i es va presentar a eleccions legislatives l’any 1916. Per aquells temps va ser designat professor de la Legislación Industrial a la Facultat de Ciencias Económicas de la UBA i curiosament, el 1918 li donen una càtedra a la Facultat de Derecho y Ciencas Sociales de la UBA. A partir d’aquí centra la seva vida a la educació i a la formació universitària, però sense deixar mai la política.\nUn moment clau de la història\nParal·lelament al país, els diferents estats radicals van acabar bruscament amb la dictadura militar de José Félix Uriburu el 1930 a la qual Palacios si oposava totalment, tot i ser contrari al govern d’Yrigoyen que hi havia fins aleshores. Un dels objectius del partit militar era tornar a un règim corporatiu i per això Alfredo es va reincorporar al partit socialista, però les seves acciones li van acabar ocasionant l’empresonament.\nA principis dels anys 30 fou elegit senador i des de la seva nova posició va presentar casi 500 projectes de llei sobre la defensa dels treballadors, de les dones, dels nens i del patrimoni i sobirania nacional, per exemple el 1938 va presentar el projecte de vot de la dona.\nUn nou cop d’Estat, el del 1943, va provocar la divisió del moviment sindical, al mateix moment que Perón quedava al cap davant del Departamento Nacional del Trabajo des d’on va crear gremis paral·lels als ja existents però afins a la seva política, aconseguint, finalment que la CGT s’adherís a la seva política.\nPalacios no era partidari de tota aquest moment polític, així que desprès de renunciar a les seves càtedres, s’exilia a Montevideo des d’on s’oposa totalment al govern d’Argentina. La seva vida segueix directa o indirectament lligada a la política del país, als drets dels treballadors, dels immigrants i de les dones i lluitant pels seus ideals fins a la seva mort essent diputat nacional.


La nova Estrella Michelin de Tarragona promociona la Ruta de l’Oli i de l’Aigua | Notícies TGN - Notícies de Tarragona Diari Digital\nLa flamant nova Estrella Michelin de la província de Tarragona, el xef Pep Moreno del restaurant Deliranto de Salou, ha participat aquest cap de setmana a la promoció de la Ruta de l’Oli i de l’Aigua que transcorre per l’interior de les comarques de Lleida. El prestigiós cuiner va aixecar gran expectació a la Plaça Corsini amb un showcooking en directe per elaborar un gelat d’oli verge extra d’arbequina del què va oferir més de 300 degustacions. A la tarda també hi va haver un ‘berenar’ amb 250 racions de pa, oli i xocolata.\nLa presència de Pep Moreno s’ha emmarcat en una fira celebrada a Tarragona per donar a conèixer l’esmentada Ruta, un nou producte turístic de escapades de cap de setmana -de divendres a diumenge durant tot l’any- que transcorre per l’interior de Lleida, en concret entre les localitats de les Borges Blanques i Vila-sana. La ruta uneix la capital de l’oli i l’estany més gran de Catalunya a través del seu patrimoni, natura, cultura i gastronomia, amb un preu tancat molt ajustat que inclou allotjament i totes les visites.\nDurant la fira s’han presentat els principals atractius de la ruta (www.capitaldeloli.cat) i s’han realitzat més de 70 pre-reserves ‘in situ’. Els organitzadors han repartit gairebé mig miler de tríptics informatius. A més, l’espai destinat per al tast i venda d’olis d’oliva verge extra de l’àrea de les Borges Blanques (Cooperativa Sant Isidre, La Borgenca, Olis Benet i Salvador Farré ‘Chicó’) ha tingut una extraordinària acollida i pràcticament s’han esgotat les existències.\nA la Plaça Corsini també ha tingut protagonisme la Carta d’Olis, una experiència gastronòmica pionera a Tarragona avalada pels famosos germans Torres, el restaurant a Barcelona s’ha convertit en referència culinària mundial. Els productors de les Borges Blanques posen a disposició dels restauradors de Tarragona una proposta de tast d’olis que s’inspira en les cartes de vins, amb set referències diferents, -cadascuna amb els seus matisos i peculiaritats-, que es comercialitzen en tres lots tancats els preus varien en funció de la quantitat de la comanda.


La Policia Local d'Eivissa ha interposat quatre denúncies contra l'amo del ca agressor perquè l'animal estava amollat\n1 min. Eivissa 15/12/2019 13:20\nUn ca de raça perillosa n'ha matat un altre i ha ferit tres persones a Platja d'en Bossa, al municipi d'Eivissa. La Policia Local va rebre a les 18.30 h diverses telefonades d'avís pel succés i es va desplaçar al lloc, on també va acudir una patrulla de la Policia Nacional, segons ha informat l'Ajuntament d'Eivissa aquest diumenge en un comunicat.\nEn arribar-hi, els agents varen confirmar que un ca de raça americana s'havia escapat del seu domicili i havia atacat un home i el ca amb el qual passejava. El ca que va ser atacat va morir i el seu propietari va patir ferides, igual que dues persones més que varen sofrir l'agressió del ca, una per mossegades i el tercer, després de caure.\nFinalment, el propietari del ca de raça perillosa va aconseguir retenir-lo fins que varen arribar responsables de la canera. La Policia Local d'Eivissa ha interposat quatre denúncies contra l'amo del ca agressor perquè l'animal estava amollat, no duia morral i no va poder acreditar que tenia l'assegurança obligatòria i les vacunes preceptives.


“10 contra 12” (Isaac Lluch)\nLa polèmica per les declaracions dels esportistes a les xarxes socials, exemplificada amb la multa de 45.400 euros a Sagna per criticar l'àrbitre\n3 min. 21/01/2017 21:53\n651x366 L'àrbitre Andre Marriner, ensenyant una targeta durant el City-Tottenham / CLIVE MASON / GETTY L'àrbitre Andre Marriner, ensenyant una targeta durant el City-Tottenham / CLIVE MASON / GETTY\nATwitter pots trinxar el món i a tothom si et dius Donald Trump. Si ets el 45è president dels Estats Units pots despatxar conceptes de política exterior en 140 caràcters i pots abocar-hi els teus pensaments ignorants, naïfs i grollers sense por que et parin els peus. Però si ets futbolista de la lliga anglesa pots beure oli a les xarxes socials.\nQue l’hi preguntin al jugador francès del Manchester City Bacary Sagna, que acaba de ser multat per l’Associació Anglesa de Futbol (FA) amb 40.000 lliures esterlines (45.400 euros) per haver escrit al seu compte d’Instagram “10 contra 12” després del triomf (2-1) del seu equip contra el Burnley. El City va jugar amb inferioritat numèrica una hora i, segons va donar a entendre Sagna, amb arbitratge perniciós. Tot i que el futbolista va esborrar el missatge al cap d’una hora i va admetre que s’havia equivocat, la FA li ha imposat una sanció exemplar.\n540x306 El missatge a Instagram de Sagna contra l'àrbitre / ARA El missatge a Instagram de Sagna contra l'àrbitre / ARA\nN’hi ha per tant? La FA assegura que els jugadors i els entrenadors tenen permès, de manera raonada, criticar l’actuació arbitral sempre que no es detecti prejudici contra l’àrbitre, o es posi en qüestió la seva integritat o es faci un comentari personal ofensiu. Esclar que això depèn del seu criteri. I per aquí es colen greuges comparatius. Per exemple, Sagna s’ha hagut de gratar més la butxaca que el davanter del Burnley Andre Gray, sancionat al setembre amb quatre partits de suspensió i 25.000 lliures per uns tuits homòfobs publicats el 2012.\nPocs esportistes reclamen davant la justícia ordinària el seu dret a la llibertat d’expressió, perquè saben que un conflicte públic amb el seu club o la seva federació podria truncar una ja de per si breu carrera mentre els tribunals decideixen sobre l’assumpte.\nMillor centrar-se en l’esport. No cal exigir als futbolistes que siguin diplomàtics, que pensin dos cops abans de dir res. Però sí que siguin educats i respectuosos, conscients de la seva rellevància pública. Fan ben fet els clubs que formen els seus joves jugadors en l’ús de les xarxes socials.\nA Alemanya, on no hi ha precedents com el de Sagna, la federació de futbol acaba d’anunciar que el 2016 va recaptar en multes 1,5 milions d’euros que reinvertirà en projectes per a fans, per a joves talents i per al futbol amateur. Al futbol espanyol ja saben com funciona la cosa. Dijous passat fins a quatre jugadors de la Reial Societat van fer tuits crítics amb l’arbitratge després del partit contra el Barça. També el defensa blaugrana Gerard Piqué ha qüestionat fortament l’estament arbitral. Tenen sort de no jugar a Anglaterra. Però no són tan afortunats, pel que fa a la llibertat d’expressió, com un temerari tuitaire ara inquilí de la Casa Blanca.


El Món | La confiança\n"La CUP ens deia que s'havia equivocat posant en dubte que Junts pel Sí té voluntat inequívoca de fer la independència"\nper Eduard Voltas 01/04/2016\nEn política la confiança potser no ho és tot, però quasi. Hi pensava veient les reaccions majoritàries (befa, irritació, incredulitat o simple indiferència) a l'entrevista de Rodríguez Zapatero a La Vanguardia on l'expresident proposava tornar a l'Estatut d'abans del TC com a gran solució al conflicte català. Aquest home havia tingut la confiança massiva dels catalans, una gran majoria se'n refiava. Ara ja ningú no li compraria un cotxe de segona mà, i encara menys un Estatut. Pèrdua total de confiança.\nLa confiança entre polítics també és decisiva en els moments importants. És molt més fàcil pactar si confies que l'altre complirà allò pactat. Recordo, per exemple, que els antics líders d'ERC sempre deien el mateix de Montilla: quan arribes a un acord amb ell, el compleix. I això feia molt fluïda la relació entre ells (Mas no va tenir la mateixa sort amb Zapatero).\nEl famós dia que Artur Mas va fer el pas al costat, la CUP va emetre un comunicat que també parlava de confiança. Hi deia: "Cal reconèixer errors en la bel·ligerància expressada envers Junts pel Sí, sobretot en allò relatiu a la voluntat inequívoca d'avançar en el procés d'independència i en el procés constituent que comporta". La CUP ens deia que s'havia equivocat posant en dubte que Junts pel Sí té voluntat inequívoca de fer la independència. Això va ser el 9 de gener.\nDos mesos i mig després, però, la CUP vol sotmetre Junts pel Sí a un nou test d'estrès, tornant a posar a votació una moció ja votada. Un test d'estrès també per a la base social del procés, com s'ha demostrat els darrers dies (només cal estar atent a les xarxes socials i a les converses. I a l'aprofitament que fan els mitjans unionistes de la situació). De debò que calia? Potser la CUP no va ser sincera el 9 de gener i en realitat mai no ha cregut en la voluntat inequívoca de Junts pel Sí? Té la CUP una informació que se'ns escapa i que fa que hagi perdut la confiança en Junts pel Sí?\nLes tres lleis de desconnexió ja estan en marxa al Parlament per a gran disgust de les forces espanyolistes, el Govern treballa en la preparació de la hisenda pròpia i la futura seguretat social, el president Puigdemont informa els cos consular que la cosa va de debò, i el conseller Romeva continua fent exactament la mateixa feina que feia abans que el TC li suspengués el nom de la conselleria. Per això torno a preguntar, i ho faig molt sincerament: té la CUP alguna informació que se'ns escapa i que fa necessària una nova escenificació a cor obert de les tensions dins del bloc independentista? Entre el xec en blanc i aquest malviure, no es pot trobar un terme mig que permeti posar el focus no en els desacords interns sinó en com carai sumem el 5% o el 10% que ens falta?


Inversió d'1,8 milions d'euros a l'Avinguda Dr. Fleming, Av. de la Pau i c/ Miramar - Diari digital de Ràdio Platja d'Aro\nInversió d’1,8 milions d’euros a l’Avinguda Dr. Fleming, Av. de la Pau i c/ Miramar\nRedacció 23/12/2020\tNo Comments\nEl projecte s’emmarca en el Pla de Comerç Local 2018-2023 aprovat conjuntament per l’Ajuntament i les principals associacions empresarials i comercials\nL’Ajuntament ha aprovat el projecte de transformació de l’Avinguda Dr. Fleming per convertir-la en una entrada atractiva al centre comercial al cel obert contribuint en l’evolució de l’eix central que és avui l’Avinguda de S’Agaró cap a una illa comercial més àmplia que inclogui també carrers transversals com l’Avinguda de la Pau o el carrer Miramar. D’aquesta manera també es vol potenciar el valor de les galeries comercials Neptuno, Sant Lluís, Albatros i Montseny a partir de la seva singularitat.\nL’actuació s’inclou en el Pla de Comerç Local 2018-2023 que està format per 48 accions que impliquen tant al sector públic com al privat amb l’objectiu millorar el comerç i impulsar-lo com a atractiu turístic a partir de tres àmbits de treball: la cooperació i el consens de les intervencions, la millora de la competitivitat i la millora de l’espai comercial urbà.\nEn aquest darrer àmbit es va definir com una línia estratègica, ordenar i fer més amable el conjunt de l’espai comercial urbà, i concretament a Platja d’Aro convertir l’Avinguda Doctor Fleming, que transcorre en paral·lel a l’aparcament de la Plaça d’Europa per llevant. Aquest projecte està valorat en 1,2 milions d’euros.\nPer a les futures obres d’urbanització de l’Avinguda del Doctor Fleming, el carrer Miramar i l’Avinguda de la Pau, un espai conjunt de 8.200 m² ha convocat un concurs d’idees per a la redacció de l’avantprojecte amb diversos objectius generals: dignificar l’espai perquè deixi de percebre’s com a part posterior de les galeres comercials, i concebre l’espai públic per a vianants accessible i lúdic amb possibilitats per a l’ocupació comercial i de la restauració. Hi ha participat 30 estudis d’arquitectura, i d’entre les cinc propostes finalistes ha estat escollida finalment Entre Passejos dels arquitectes Joan Casals Pañella i José Luís Cisneros Bardolet.\nDe la proposta escollida finalment, s’ha valorat especialment el disseny de la secció del vial, que dóna la màxima dimensió com a espai per a vianant el més proper a les façanes de les galeries comercials i que alhora l’allunya el màxim possible la zona del pas de vehicles que serà a tocar de l’actual aparcament. Alhora, proposa una barrera vegetal en els límits amb l’aparcament de la Plaça d’Europa i els espais de càrrega i descàrrega, evitant així la disminució de l’àrea destinada a vianants. També preveu la generació d’una zona més àmplia en el nou passeig com a plaça integrada, tot coincidint amb una de les principals entrades a les galeries.\nPrevious Previous post: Risc molt alt de contagi a Vall d’Aro a les portes de Nadal\nNext Next post: Us desitgem Bones Festes!


La Facultat de Dret, un edifici emblemàtic de Barcelona | Pàgina d'inici\n15 març 2007 in Biblioteca de Dret, Facultat de Dret\tCom sabeu, la Biblioteca ocupa la torre de l’edifici antic de la Facultat de Dret, una de les construccions més característiques d’aquesta banda de la Diagonal. Però… sabíeu de la importància arquitectònica de l’edifici? Sabíeu que la Facultat de Dret va rebre el prestigiós premi FAD d’arquitectura en la seva primera edició? Sabíeu que forma part del catàleg del patrimoni arquitectònic i historicoartístic de Barcelona? Us heu fixat en el mural Les taules de la llei, de l’escultor Josep Maria Subirachs i el ceramista Antoni Cumella, sobre la porta principal?\nPer a l’arquitecte Oriol Bohigas la construcció va ser “el primer edifici públic modern i civilitzat construït a Catalunya després de la guerra”. La Facultat de Dret, obra dels arquitectes Guillermo Giráldez, Pedro López Íñigo i Xavier Subías, va ser construïda el 1958 i guardonada el mateix any pel Foment de les Arts Decoratives – FAD – (des de l’any passat, Foment de les Arts i el Disseny), que va restablir el concurs municipal d’arquitectura i interiorisme mitjançant els seus premis FAD. L’edifici és un bon exemple del canvi de l’arquitectura pública a Barcelona després de la Guerra Civil. Va suposar, pel seu aspecte estètic i formal, tota una innovació i, amb el temps, una de les referències arquitectòniques de la ciutat. També va rebre el premi de 1958 l’obra d’interiorisme de la botiga Jensen del passeig de Gràcia, de Tous i Fargas.\nFou la segona construcció en el temps, després de Farmàcia, de les que actualment formen el Campus de Pedralbes. Penseu que aleshores la Facultat només tenia 10 aules i uns 200 alumnes de primer curs. L’antic col.legi major Ilerdense no es va afegir a la Facultat fins al curs 1982-83 i l’edifici Tomás y Valiente no fou inaugurat fins al febrer de 1996.\nSi voleu aprofundir en el tema, podeu consultar l’anuari Premis FAD d’arquitectura i d’interiorisme … o el recull de totes les obres premiades i seleccionades Premis FAD, ARQ-INFAD, arquitectura i interiorisme, 1958-2001 : el llibre dels Premis FAD, una antologia construïda.\nJa portem...\t1,191,812 visites\n9 novembre 2007 a 05:08\nL’actriu Julianne Moore a la Facultat de Dret « Bloc de Dret\n[...] triar la Facultat com a edifici reprensentatiu dels anys 60, ja que, com us vam explicar a un post anterior, va obtenir el premi FAD [...]\nRespon\t17 gener 2008 a 05:07\nExàmens de dibuix a la Facultat de Dret « Bloc de Dret\n[...] aquest examen es fa a la Facultat de Dret, d’una banda perquè es tracta d’un edifici emblemàtic que va obtenir el premi FAD 1958 i de l’altra perquè hi ha espai suficient per encabir a un gran nombre d’estudiants a [...]\nRespon\t1 octubre 2008 a 05:08\nPropera parada: Facultat de dret «\n[...] ja us havíem parlat en alguna que altra ocasió de la importància arquitectònica de l’edifici de la Facultat de dret, primer premi FAD d’arquitectura de l’any 1958. Avui reprenem els nostres posts [...]\nRespon\t18 desembre 2008 a 05:02\nExposició 50 anys de la Facultat de Dret a Pedralbes «\n[...] dels arquitectes que van projectar l’edifici. El Bloc de Dret va dedicar al seu dia els posts La Facultat de Dret, un edifici emblemàtic de Barcelona, Una mica d’història, Propera parada: Facultat de Dret i Història de primera mà al [...]\n[...] La Facultat de Dret, un edifici emblemàtic de Barcelona (404 lectures des de març de 2007) [...]\nBloc a WordPress.com.\t« El web de l’Il.lustre Col.legi d’Advocats de Barcelona\nBuscador d’articles de Thomson Aranzadi »


A la neu amb els petits | Visit Pirineus\nSi busques les estacions de muntanya idònies per anar en família, aquestes són les que no et pots perdre: Espot, Port Ainé, Vallter 2000, La Molina, Vall de Núria, Boí-Taüll i Masella. I no és només una opinió o que totes s’atribueixin aquest valor. És una realitat, ja que estan certificades com a equipaments familiars per l’Agència Catalana de Turisme. Per obtenir aquesta certificació han de complir una sèrie de requisits, com per exemple tenir pistes acotades amb zones de velocitat lenta per a l’ús dels nens i nenes, club infantil o escola d’esquí. A continuació, et destaquem algunes de les millors activitats que hi trobaràs.\nA La Molina comptes amb dues pistes per baixar en trineu amb els nens. I si prefereixes baixar en una mena de dònut pneumàtic, hi ha dues pistes de tubbing a la zona familiar del Bosquet. En la primera et llances per un tobogan i a la de Coll de Pal llisques directament sobre la neu.\nL’estació situada a Setcases, coneguda com la més mediterrània, és la destinació ideal per a famílies. Disposa de ludoteca dins del Jardí de neu-Miniclub L’Esquirol Fajol. Els nens poden participar en tallers i jocs didàctics acompanyats per personal qualificat. Mentrestant, tu baixaràs pistes sense parar. Funciona els caps de setmana i festius de 9 a 13 h i és per a nens i nenes d’entre 3 i 8 anys. Perquè els nens que repeteixin visita no s’avorreixin, organitzen caps de setmana temàtics: de pirates, d’animals… D’animació no en faltarà.\nUna alternativa familiar més relaxada són les sortides amb raquetes de neu. A l’estació s’han creat quatre itineraris que pots recórrer lliurement i, a banda, en tens de guiats amb nivells de dificultat diferents.\nEl toc didàctic de l’escapada familiar a Vall de Núria te l’aporta el Cau de la Marmota. És el parc infantil de l’estació, un espai perquè els nens i nenes de 4 a 10 anys facin tir amb arc, tallers de contes i de maquillatge, ninots de neu i altres activitats.\nPer arribar a l’estació haureu d’agafar el tren cremallera de Núria. Fa un recorregut de 12,5 quilòmetres i supera un desnivell de més de 1.000 m per oferir-te unes panoràmiques úniques de la vall. Ara, també pots fer aquest trajecte a bord dels nous cotxes de viatgers MGB, uns vehicles d’època suïssos de l’any 1963.


El 'Baby shark' per rentar-se les mans impulsa la cançó com la més vista de YouTube\nFins ara, la cançó més visualitzada a la plataforma era 'Despacito'\n2 min. Barcelona 03/11/2020 11:06 Traduccions: Cat Cas\nBaby shark, la cançó infantil sud-coreana, ha desbancat a YouTube el tema Despacito de Luis Fonsi i Daddy Yankee: ha arribat a les 7.044.000.000 reproduccions i s'ha convertit en el vídeo més visualitzat de la plataforma digital.\nL'enganxosa melodia, gravada per la cantant coreano-americana Hope Segoine i produïda per la companyia educativa sud-coreana Pinkfong, es va penjar a YouTube originalment el 17 de juny del 2016. Des de llavors, s'ha convertit en una de les cançons més reconegudes del món, i fins i tot va arribar a posicionar-se a la llista Billboard Top100 el 2019.\nAquest any es va gravar el Baby shark wash hands challenge, una versió del Baby shark per promoure una bona higiene de mans entre els més petits amb l'arribada de la pandèmia del coronavirus, cosa que va impulsar encara més la seva popularitat.\nDespacito va arribar a YouTube el 12 de gener del 2017 i fins ara era el vídeo més vist de la història de la plataforma, amb 7.038.000.000 reproduccions. Fins ara, la cançó de l'estiu del 2017 havia sigut el tema que havia trencat més rècords al segle XXI. Els taurons se l'han cruspit.\nLa complicada història rere l’autoria de 'Baby shark'\n'Despacito' és el vídeo més vist a YouTube, amb 6.000 milions de reproduccions\nSalut notifica 184 nous contagis de covid-19 i dos morts més a les Balears


El Consell convocarà els primers premis de Responsabilitat Social Corporativa :: Home :: Consell de Mallorca\nBonet amb els representants de la societat civil\nEl conseller d’Economia i Hisenda, Cosme Bonet, ha signat avui un protocol amb representants dels agents socials de Mallorca per convocar la primera edició dels Premis de Responsabilitat Social Corporativa del Consell de Mallorca. L’ha acompanyat la directora de l’Oficina de Responsabilitat Social Corporativa, Cristina Ballester.\nPer part dels agents socials han signat el rector de la Universitat de les Illes Balears, Llorenç Huguet; el president del Cercle d'Economia de Mallorca, Andreu Rotger; el president de la Cambra de Comerç, Antoni Mercant; la presidenta de la CAEB, Carmen Planas; el president de PIMEM, Jordi Mora; el secretari general d'UGT Balears, Alejandro Teixias; el secretari general de Comissions Obreres Illes Balears, José Luis García, i el president d'Eticentre, Miguel Ángel Benito.\nEl conseller Bonet ha afirmat que amb aquests premis “impulsam les polítiques de responsabilitat social del Consell i donarem divulgació a les bones experiències que fan empreses i entitats i calin en la societat mallorquina”.\nEls premis pretenen destacar les empreses o entitats que duen a terme bones pràctiques de responsabilitat social corporativa, des de totes diferents vessants: social, amb els treballadors, i mediambiental, entre d’altres. Tot seguint els paràmetres marcats pels objectius de Nacions Unides i per l’Agenda 2030 Europea.\nS’iniciaran amb una quantia de 45.000 euros, tot i que encara s’està treballant amb les bases i falta determinar-ne les distintes categories. És per això que es duran a terme les reunions amb els agents signants per anar dibuixant les línies d’aquests premis i els membres del jurat.\nLa intenció d’aquest protocol és incloure als agents socials en una temàtica que ha esdevingut de gran importància per al Consell de Mallorca. Fa uns mesos es va crear l’Oficina de Responsabilitat Social Corporativa. A més, ja s’ha posat en marxa la unitat estadística per potenciar la transparència en les dades de la institució insular i aquest mes s’han convocat les primeres subvencions en matèria de responsabilitat social.\nCosme Bonet durant la firma del protocol